הוגו מרום

הוגו מרום (9 באוקטובר 1928 – 7 בינואר 2018) היה ממייסדי חיל האוויר הישראלי ובעברו טייס תובלה בחיל, היה מפקדה הראשון של טייסת 110. שימש כטייס הניסוי הראשון של משרד הביטחון, טייס אווירובטיקה ומתכנן שדות תעופה.

ביוגרפיה
נולד בעיר ברנו שבצ'כוסלובקיה בשם Hugo Meisl. ביולי 1939, חודשיים לפני פרוץ מלחמת העולם השנייה נשלח עם אחיו לליברפול, אנגליה, במסגרת הקינדר-טרנספורט שאורגן על ידי ניקולס וינטון. כל בני משפחתו שנשארו בצ'כיה, למעט בת-דודה אחת נספו בשואה. 

בשנים 1945-1944 השתתף בגדנ"ע אוויר של חיל האוויר המלכותי. עם סיום המלחמה שב לצ'כיה ולמד הנדסת מכונות.

בתחילת 1948, עם פרוץ מלחמת העצמאות, התנדב וגויס לקורס טיס בחיל האוויר הצ'כי, יחד עם חברו ג'ו אלון. בחודש פברואר 1949 הגיע לישראל עם טייסים צ'כים נוספים ושובץ בטייסת 100 גף ג', בבאר שבע. קיבל פיקוד על גף ג' בטייסת בטרם קבלת דרגה וכנפי טיס בחיל האוויר הישראלי. בתקופת המלחמה השתתף במבצעים בנגב והקים את ביתו בירושלים.

לאחר המלחמה לקח חלק בהקמת בית הספר לטיסה של חיל האוויר בבסיס סירקין ואף השתתף כחניך בקורס הטיס הראשון שנערך בו. 

בשנת 1953, לאחר שירות של מספר שנים כמדריך בבית הספר לטיסה, נבחר להקים את טייסת 110 אשר הפעילה בבסיס חצור את מטוסי המוסקיטו שנקנו מהבריטים.

לאחר שחרורו מצה"ל מונה לטייס הניסוי של משרד הביטחון. בין השנים 1959 ו-1964 ביצע ניסויי טיסה בכלי טיס רבים שרכש חיל האוויר, בהם מטוסי פוגה מגיסטר, סטרטוקרוזר ואחרים.

משנת 1964 החל לייעץ בתחום תכנון שדות תעופה בישראל ובעולם במסגרת חברת "הוגו מרום יועצי תעופה" שהקים. להוגו מרום 22,000 שעות טיסה, מתוכן 9,500 שעות טיסה כטייס ניסוי. הטיס 156 סוגים שונים של כלי טיס.

נפטר ב-7 בינואר 2018.

קישורים חיצוניים 
 
 
 
 הוגו מרום באתר מתקומה לשחקים

הערות שוליים

רבי-סרנים בצה"ל
טייסי חיל האוויר הישראלי
עולים לאחר קום המדינה: 1948–1950
טייסי ניסוי ישראלים
עובדי משרד הביטחון
ישראלים שנולדו ב-1928
ישראלים שנפטרו ב-2018
אישים הקבורים בבית הקברות קריית שאול